WAAR-دهۆك:
سهركردهیێن فرهنسا و ئهلمانیا و بریتانیا دێ دهستپێكا مهها بهێت ل گهل ئهردۆگانی كۆم بن، هێرشا ل سهر رۆژئاڤایێ كوردستانێ دێ مژارا سهرهكی بیت.
پهیڤدارێ سهرۆكاتییا توركیا ئیبراهیم كالنی د داخویانییهكێ دا ئاشكهرا كر: رهجهب تهیب ئهردۆگان دێ پشكداری گۆپیتكا سهركردهیێن ههڤپهیمانییا باكۆرێ ئهتلهسی یا سێ و چوارێ مهها بهێت ل لهندهنێ بیت، د پهراوێزا گۆپیتكێ دا دێ كۆمبوونهكێ ل گهل سهركردهیێن فرهنسا و ئهلمانیا و بریتانیا كهت.
سهرۆكێ فرهنسا ئیمانۆێل ماكرۆنی د داخویانییهكێ دا راگههاندبوو: ئهو دخوازن پرسێن هێرشا توركیا یا ل سهر كوردان و ڤهگهراندنا ههماههنگییێ د ناتۆیێ دا ل گهل ئهردۆگانی باس بكهن.